મિસ્રની એક અદાલતે ઇસાઇઓના ધાર્મિક સ્થળો પર શ્રેણીબદ્ધ આત્મઘાતી હુમલાઓના મામલે 17 લોકોને મોતની સજા ફટકારી છે. ઉત્તર આફ્રિકામાં ઇસાઇઓના ગિરિજાધરો પર થયેલા આ આત્મઘાતી શ્રેણીબદ્ધ હુમલાઓમાં મોટી સંખ્યામાં લોકોની મોત થઇ હતી. આ હુમલાઓની જવાબદારી ઇસ્લામિક સ્ટેટે લીધી હતી. આ મામલે માહિતી આપતા ન્યાય અને સુરક્ષા અધિકારીઓએ જણાવ્યું કે ઇસાઇઓ પર થયેલા આત્મઘાતી હુમલામાં દોષી અન્ય 19 લોકોને આજીવન કારાવાસ તથા દસને 10થી 15 વર્ષની સજા ફટકારવામાં આવી છે.